b'\n_START_ARTICLE_\nSerra da Estrela\n_START_PARAGRAPH_\nSerra da Estrela er den h\xc3\xb8jeste bjergk\xc3\xa6de i Portugal og indeholder det h\xc3\xb8jeste bjerg p\xc3\xa5 det portugisiske fastland (Ponta do Pico p\xc3\xa5 Azorerne er h\xc3\xb8jere) med en h\xc3\xb8jde p\xc3\xa5 1993 meter over havet. Toppen kaldes Torre (betyder "t\xc3\xa5rn") og ligger i Loriga i kommunen Seia. Der er et skicenter i omr\xc3\xa5det ved navn Vodafone skicenter._NEWLINE_Bjergk\xc3\xa6den, som ligger mellem kommunerne Seia og Covilh\xc3\xa3, er cirka 100 km lang og 30 km p\xc3\xa5 det bredeste. Den best\xc3\xa5r af en stor granitryg som en gang dannede Portugals sydlige gr\xc3\xa6nse. Med stejle bakketoppe, floder og inds\xc3\xb8er, smukke skove og flot udsigt, er omr\xc3\xa5det et af de flotteste naturomr\xc3\xa5der i landet._NEWLINE_Bjergk\xc3\xa6den er i dag en del af en naturpark med gode muligheder for skisport._NEWLINE_Der er tre floder som har sine udspring i Serra da Estrela: Mondego, som er den st\xc3\xb8rste flod som l\xc3\xb8ber indenfor Portugals gr\xc3\xa6nser, Z\xc3\xaazere, som er en sideflod til Tejo, Alva, en sideflod til Mondego._NEWLINE_Serra da Estrela-hunden (C\xc3\xa3o da Serra da Estrela) er en hunderace som har f\xc3\xa5et navn efter omr\xc3\xa5det.'